ארז טל

ארז משה טל (נולד ב-27 ביולי 1961) הוא מנחה, איש בידור, רדיו וטלוויזיה ישראלי. טל נולד בשם ארז משה בן-טולילה בתל אביב. אביו, אהרון בן-טולילה, עלה מאלג'יריה והיה איש מערכת הביטחון. אימו עדנה היא צברית. יש לו שני אחים. ב-1965, בהיותו בן ארבע, עברתה משפחתו את שמה ל"טל". שידור הרדיו הראשון של טל היה בתחנת הרדיו "קול השלום" ב-1980, בהיותו תיכוניסט בבית הספר עירוני א'. משם המשיך לגלי צה"ל. לאחר כמה שנים של קריינות והגשת תוכניות מוזיקה ומבזקי חדשות בגל"צ, טל יצר, ערך והגיש מדי יום את תוכנית ההומור והסאטירה הרדיופונית "מה יש" ביחד עם אברי גלעד. התוכנית עלתה לאוויר ב-18 באוקטובר 1983, זכתה לפופולריות רבה, ונחשבת פורצת דרך ברדיו הישראלי. לאחר שלוש שנים הפסיקו ארז טל ואברי גלעד את העבודה המשותפת על התוכנית, וטל המשיך את העונה האחרונה של התוכנית ללא גלעד. ב-1987 הודיע טל שמיצה את "מה יש", והתוכנית ירדה מהאוויר. כל אותה תקופה שימש טל גם כראש מחלקת הקריינים בתחנה. בשנת 1988 העלו טל וגלעד מופע בשם "התקלה", המבוסס על המערכונים של התוכנית "מה יש". בהמשך מונה טל כעוזר מפקד גלי צה"ל לתפקידים מיוחדים, פעל להרחבת שידורי גל"צ ויזם את "צה"ל 2" (פיצול שידורי גלי צה"ל כך שתוכניות שונות שודרו ב-AM וב-FM) בה הגיש את התוכנית "סבבה בבסיס", ואת צה"ל 3 (שידורים מקומיים ששודרו בגיחות של "האולפנוע", האולפן הנייד של גל"צ, ליישובים שונים בארץ). עם מינויו של משה שלונסקי למפקד גל"צ, החלו השניים לפעול להקמת גלגלצ - ערוץ שידור מלא לגל"צ, שיפנה לנהגים. לאחר הכנות שנמשכו כשנה, החלה גלגלצ לשדר באוקטובר 1993. במקביל לעבודתו בגל"צ, החל טל לשדר בטלוויזיה. בקיץ 1990 הנחה את המגזין "רואים 6/6" בטלוויזיה החינוכית. כשפרצה מלחמת המפרץ המשיך כאחד המנחים של השידורים המיוחדים של החינוכית בזמן המלחמה ("האולפן הפתוח"). במקביל הצטרף לערוץ 2 הניסיוני, כתב והגיש את תוכנית ההומור והסאטירה "העולם הערב" עם אברי גלעד ועינב גלילי. התוכנית זכתה לפופולריות בקרב הצופים, אך לביקורות שליליות מצד מבקרי הטלוויזיה. בקיץ 1993 הנחה את התוכנית "מי לה שיא" בערוץ הראשון. לקראת הקמת ערוץ 2 המסחרי, הצטרף לגרעין ההקמה של שידורי קשת בראשות אלכס גלעדי. הוא נמנה עם הדרג המקצועי שהגיש את קשת למכרז על ערוץ 2, ולאחר הזכייה, הפך למנהל התוכניות הראשון של "קשת". טל שימש בתפקיד במהלך חודשי ההקמה ובשנת השידורים הראשונה (נובמבר 1993 עד נובמבר 1994). הוא בחר להתפטר מתפקיד זה לאחר שחש שהעומס הרב בו היה נתון באותה תקופה פוגע בבריאותו. מאז שעזב את התפקיד הרשמי של ניהול התוכניות ועד היום, ממשיך טל להיות פעיל בשידורי קשת גם מאחורי הקלעים (למעט השנה שבה עזב לערוץ 10). במקביל לפעילותו ב"קשת", ב-1996 היה טל ממקימי קבוצת רדיו תל אביב, שהתמודדה וזכתה במכרז "הגל השני" של תחנות הרדיו האזוריות. הוא החזיק 22% מהבעלות על התחנה ואף שידר בתחנה מספר תוכניות רדיו. המשדר הראשון שהגיש בערוץ 2 המסחרי היה שעשועון "גלגל המזל", שזכה בקביעות לרייטינג של מעל 30%. לאחר כ-300 תוכניות פרש טל מהגשת גלגל המזל לטובת שתי עונות של תוכנית מקורית "העולם המופלא". בין השנים 1998 ו-2003 ערך והגיש את תוכנית הסאטירה "רק בישראל", עם השחקנית אורנה בנאי בדמות 'לימור'. התוכנית שודרה במשך חמש עונות וזכתה להצלחה גדולה. בעקבות ההצלחה של "רק בישראל" הקים טל חברת הפקות עצמאית, "מנטה הפקות". חברה זו הפיקה את "רק בישראל" החל מהעונה השנייה שלה, ובין השאר גם פיתחה והפיקה עבור זכיינית ערוץ 2 קשת את "הכספת" - שעשועון טריוויה, שהצליח מאוד בישראל והיה הפורמט הטלוויזיה הישראלי הראשון, שנמכר ושודר בהצלחה ברחבי העולם. לאחר שבאוקטובר 2000, חברת הטלוויזיה קינג וורלד, חברה-בת של רשת CBS מארצות הברית, רכשה את זכויות ההפצה שלו. ההסכם קבע, כי קשת ו"מנטה הפקות" יקבלו אחוזים ממכירת התוכנית למדינות שונות בעולם לפי מפתח משתנה, שמותנה בגודל השוק באותה מדינה. בין השאר שודרו גרסאות מקומיות של הכספת ברשת ITV בבריטניה (שלוש עונות) בשם "The Vault", ב-France 2 בצרפת, ורשתות שידור ביוון, רוסיה, ספרד, רומניה, אוקראינה, וייטנאם, מלזיה ובמדינות נוספות. ביולי 2002, החל ערוץ 10 במשא ומתן לרכישת "הכספת", אך שידורי "קשת" הפעילה את זכות הסירוב שהייתה לה, והתוכנית לא עברה לערוץ 10. בדצמבר 2002, הודיע ארז טל שהוא עובר לערוץ 10, לאחר שחתם על חוזה בסכום של 5 מיליון דולר. אולם לאחר שערוץ 10 נקלע לקשיים, ההסכם הוקפא במרץ 2003, ובוטל סופית במרץ 2004 מבלי שטל הפיק אף תוכנית לערוץ. אחרי תקופת בטלה מאונס, לה היה מחויב במסגרת החוזה והתשלום הראשוני שקיבל, חזר לערוץ 2 ולזכיינית "קשת". ב-2004 הגיש שם את תוכנית ההומור והסאטירה "איפה אתה חי?!", אשר הפורמט הזכיר במידה רבה את התוכנית רק בישראל, אך התוכנית לא זכתה להצלחה, והוחלט לא להפיק עונות נוספות. התוכנית הוגשה על ידי טל ולצדו של אסי כהן, (שהשתתף גם הוא בכמה עונות של רק בישראל) ובהמשך הנחה את השעשועון "המוח", שגם לא זכה להצלחה וירד משידור לאחר עונה אחת. בין השנים 2006 ל-2010 הנחה את תוכנית הבידור "מועדון לילה" אותה גם ערך. במקביל החל להגיש את "ציפורי לילה" בגלי צה"ל עם קרן פלס. בסוף 2007 עלה עם שמונה ספיישלים של התוכנית "רק בישראל" בנושא "40 שנות טלוויזיה בישראל". לצד תוכנית זו עלתה התוכנית "איפה צדקנו?" שבה ראיין טל אישים שהשפיעו על הטלוויזיה בישראל. בהמשך עלתה עונתה השנייה של "איפה צדקנו". ב-2008 החל להנחות את תוכנית הריאליטי המובילה של קשת בערוץ 2 "האח הגדול" לצדו של אסי עזר ומסוף 2015 לצדה של קורין גדעון. ב-13 באוקטובר 2010 החל להנחות את השעשועון "אל תפיל את המיליון" בערוץ 2. בשנים 2010–2016 טל שימש כפרזנטור של "בנק הפועלים", בשנתיים הראשונות לצד עלמה זק, ולאחר מכן לבדו. בספטמבר 2013 הנחה שש תוכניות של השעשועון "בטוח או ביטוח". באוקטובר 2014 עלה עם 3 פרקים של סדרה דוקומנטרית מקורית בשם "ברוורס", שבה הוא מראיין אישים תוך כדי נסיעה ברחבי הארץ למפגש עם מקומות ואנשים משמעותיים בחייהם. בין הפרקים ששודרו היה פרק עם מוטי קירשנבאום, ששודר מספר חודשים לפני שהוא נפטר. פרק נוסף ומיוחד בהשתתפות הנשיא ראובן ריבלין שודר לרגל יום העצמאות במאי 2015. ב-22 באוקטובר 2014 חזר טל להנחות את העונה החמישית של "מועדון לילה". עונה זאת כללה את ספיישל תוכנית ה-100 של "מועדון לילה". ב-2015 הנחה יחד עם ישראל קטורזה את השעשועון "מי למעלה?" בשידורי קשת שבערוץ 2. בפברואר אותה שנה חשף העיתון הכלכלי TheMarker, כי טל מחזיק חשבונות בנק סודיים בבנק HSBC, בשווייץ, בהם הופקדו 7 מיליון דולר. טל היה מוטב של חלק מהכספים, ואילו אחרים הוחזקו תחת חשבונות של חברות הקשורות אליו. בתגובה מסר ארז טל: "כל הכנסותי, וכל חשבונות הבנק שלי בכל מקום בארץ ובעולם דווחו תמיד כחוק לשלטונות המס בישראל". ב-25 בספטמבר 2016 שב לרדיו תל אביב לרגל חגיגות 20 שנה להקמת התחנה, שם החל להגיש את התוכנית "פרס ישראל" לצד עידית הרשקוביץ, טל פרידמן ומגישים מתחלפים נוספים. התוכנית שודרה מדי יום עד חודש מרץ 2017. ב-20 בנובמבר 2017 שבה התוכנית לשידור במתכונת של פעמיים בשבוע, וביולי 2018 עברה למתכונת שבועית. ב-7 במאי 2017 שב עם עונה שישית של התוכנית "מועדון לילה" בשידורי קשת, ערוץ 2. לקראת פיצול ערוץ 2 מונה טל לעורך האחראי והמנחה של "ערוץ 2 - השידור האחרון בהחלט" - המשדר החגיגי ב-31 באוקטובר שסיים את שידורי ערוץ 2 ופתח את שידורי ערוץ 12 עם עלייתו לאוויר באותו הלילה. טל שידר יחד עם עידית הרשקוביץ מעמדת השידור של תאגיד השידור הישראלי במודיעין את גמר תחרות האירוויזיון הראשונה ששודרה בתאגיד לשנת 2018, בגמר בו זכתה נטע ברזילי עבור ישראל בפעם הרביעית. טל הנחה את תוכנית המציאות "אביב או אייל" שעלתה לשידור ב-9 ביולי 2018 בקשת 12. זוהי התוכנית המוזיקלית הראשונה אותה טל מנחה. התוכנית הוקפאה אחרי עונה אחת בלבד. ב-2019 הנחה את אירוע האירוויזיון שנערך בתל אביב, יחד עם בר רפאלי, אסי עזר ולוסי איוב. ב-2019 הנחה את תוכנית הריאליטי "2025" יחד עם קורין גדעון. בהמשך עלה לאוויר עם העונה השביעית של "מועדון לילה". ב-2020 בזמן משבר הקורונה ערך והגיש את "תוכנית בידוד" עם ישראל קטורזה ואבי נוסבאום ובהשתתפות אורנה בנאי שחזרה לדמות של "לימור". בהמשך השנה הנחה את השעשועון "מי רוצה להיות מיליונר?" בערוץ 12. בשנת 2021 החל להגיש לצד ישראל קטורזה את תוכנית הבידור "זה לא אולפן שישי" בקשת 12. בשנת 2023 השתתף בעונה השלישית של תוכנית המציאות "הזמר במסכה" בתור הטווס והודח שמיני מהתוכנית. בהמשך השנה הנחה את תוכנית המציאות "רואים את הקול" בקשת 12. ב־13 באוקטובר 2023 החל להנחות לצד אברי גלעד את התוכנית "יחד ננצח" בעקבות מלחמת חרבות ברזל עד 15 אפריל 2024. בשנות ה-90 היה טל בזוגיות עם מרב מיכאלי שבע שנים. טל נשוי לאשת ההייטק גילי לוי ולהם שתי בנות. בשנת 2014 הודיע הזוג על פרידה, אולם כעבר זמן מה, חזרו לחיות יחד. הם מתגוררים בתל אביב. גיסו של טל הוא חגי טופולנסקי, ששימש ראש אגף כוח האדם בצה"ל. מדיה וקבצים בנושא ארז טל בוויקישיתוף ארז טל, ברשת החברתית אקס (טוויטר) ארז טל, ברשת החברתית אינסטגרם ארז טל, במיזם "אישים" לתיעוד היצירה הישראלית ארז טל, במסד הנתונים הקולנועיים IMDb (באנגלית) ארז טל, באתר "אידיבי", מאגר הידע העברי לקולנוע ישראלי ועולמי קובץ קול זה הוא הקראה של הערך כפי שהופיע בתאריך 2018-04-07, שינויים בטקסט שבוצעו לאחר מכן אינם מופיעים בהקלטה. (עזרה) ערכים מוקלטים נוספים רוני קורן-דינר, הסיבוב המדהים של ארז טל: קיבל 6 מיליון שקל מערוץ 10 מבלי להפיק תוכנית אחת, באתר TheMarker‏, 16 במרץ 2004 רותה קופפר, עכבר העיר אונליין, ארז טל: מנער הגלגל לכרוז של יוסי בובליל, באתר הארץ, 14 בנובמבר 2008 קובי מידן, ‏"אנשים בלילה" עם ארז טל, באתר iCast‏, 17 ביולי 2011 גילי איזיקוביץ, זינוק ברוורס | למה ארז טל לא מתפעל מ"האח הגדול"?, באתר הארץ, 7 באוקטובר 2014 איתי זיו, הצופה המדומיין, באתר העין השביעית, 6 בנובמבר 2014 רז שכניק, על כל דבר שעשיתי אי פעם ברדיו או בטלוויזיה חטפתי ביקורות איומות, חלקן אלימות, באתר "ידיעות אחרונות", 5 ביולי 2017 פרק על ארז טל ב"עולם עצוב אז צוחקים" בחינוכית 23 פגישה עם רוני קובן עונה 7 | פרק 12 - ארז טל, סרטון בערוץ "כאן 11 - תאגיד השידור הישראלי", באתר יוטיוב (אורך: 31:40) ארז טל ־ עד שיתעייפו, מעריב, 20 ביוני 1984 שרי שיין, יש מה יש, חדשות, 7 בינואר 1986 גילי פורן, "מה יש" חוזו בלי יוחנן, חדשות, 5 בינואר 1987 אבי מורגנשטרן, לאן נעלם האשם תמיר, מעריב, 8 בינואר 1987 הגר רם, מה היה ב״מה יש"?, חדשות, 7 בינואר 1987 רן גפן, עוד תקלות, חדשות, 18 ביולי 1988 יואב סכורי, סליהה תקלה, מעריב, 17 ביולי 1988 ירון פריד, השתוללות באולפן, חדשות, 11 בדצמבר 1986 ליקי אגיגסק, צילום: אלכס ליבק, קרב בצהרי היום, חדשות, 29 באוגוסט 1990 עמית שהם, "העולם הערב" תכנית טלוויזיה חדשה עם ארז טל ואברי גלעד בערוץ השני, חדשות, 24 באוקטובר 1990 יואב בירנברג, זכרונות מהחדר האטום, חדשות, 10 בינואר 1992 רון מיברג, טלוויזיה / זה לא שלא צחקתי. לא חייכתי, חדשות, 5 בנובמבר 1990 רון מיברג, טלוויזיה / דלות החומר - "העולם הערב" -בכורה מחודשת, ערוץ 2, חדשות, 22 בדצמבר 1992 עירית לינור, פח זבל של עובדות בלתי נחוצות במוח טלוויזיה, חדשות, 30 באוגוסט 1993 הגר רם, קשת: כוכבי הכללית עברו דירה, חדשות, 25 במאי 1993 אביבה קרול, ‏רדיו תל-אביב: סקר חדש - מצב חדש, באתר גלובס, 2 במרץ 1997 רותה קופפר, ארז טל: מנער הגלגל לכרוז של יוסי בובליל, באתר הארץ, 14 בנובמבר 2008 אביבה קרול, ‏שבת המלכה, באתר גלובס, 14 בינואר 1999 אביבה קרול, ‏שוויון ברייטינג שידורי הבוקר בין ערוץ 1 ל-2, באתר גלובס, 12 בפברואר 1997 ניר קיפניס, ‏"הכספת",, באתר גלובס, 27 ביוני 2001 אביבה קרול, ‏חברה-בת של סי.בי.אס רכשה את זכויות ההפצה של "הכספת" מידי קשת ומנטה הפקות, באתר גלובס, 29 באוקטובר 2000 קשת אינטראקטיב מכרה תוכנת משחק "הכספת" ל-Hi2 הבריטית, באתר הארץ, 15 במאי 2002 אביבה קרול, ‏"הכספת" ו"הכספת און-ליין" נמכרו לבריטניה, באתר גלובס, 20 במאי 2002 אביבה קרול, ‏העולם נכנס לכספת, באתר גלובס, 26 ביוני 2001 אביבה קרול, ‏"הכספת" גם ברוסית, באתר גלובס, 14 באוקטובר 2001 רוני קורן-דינר, ערוץ 10 במו"מ מתקדם לרכישת "הכספת", באתר TheMarker‏, 28 ביולי 2002 אביבה קרול, ‏ערוץ 10 במו"מ לרכישת "הכספת" לפי שווי של 60 אלף ד' לתוכנית, באתר גלובס, 25 ביולי 2002 רוני קורן-דינר, ערוץ 2 שוב חוסם את ערוץ 10: קשת לא תאפשר מכירת שעשועון "הכספת" לערוץ 10, באתר TheMarker‏, 14 באוגוסט 2002 אביבה קרול, ‏כשלון לערוץ 10: "הכספת" נשארת בערוץ 2, באתר גלובס, 14 באוגוסט 2002 ענת באלינט, ארז טל עובר לערוץ 10, באתר הארץ, 15 בדצמבר 2002 ענת באלינט, הרווח שלו, ההפסד שלנו, באתר הארץ, 16 בדצמבר 2002 רוני קורן-דינר, הסיבוב המדהים של ארז טל: קיבל 6 מיליון שקל מערוץ 10 מבלי להפיק תוכנית אחת, באתר TheMarker‏, 16 במרץ 2004 אביבה קרול, ‏ארז טל עוזב את ערוץ 10: החוזה שלו "גדול על הערוץ", באתר גלובס, 16 במרץ 2004 אביבה קרול, ‏ארז טל חוזר לערוץ 2: יקבל מקשת כ-2.8 מיליון דולר, באתר גלובס, 21 במרץ 2004 יעל גאוני, ‏קשה לשחזר את "רק בישראל", באתר גלובס, 4 בנובמבר 2004 אורן פרסיקו, ‏הקאמבק של ארז טל, באתר גלובס, 31 ביולי 2005 יעל גאוני, ‏בזק מעניקה חסות ל"המוח", תוכניתו החדשה של ארז טל, באתר גלובס, 28 ביולי 2005 יניב פוהורילס, ‏רייטינג שבועי: "מועדון לילה" של ארז טל בראש הטבלה, באתר גלובס, 4 באוקטובר 2009 "ידיעות אחרונות" חושף: כמה מרוויח ארז טל עבור "האח הגדול"?, באתר TheMarker‏, 28 בדצמבר 2012 ענת ביין-לובוביץ', ‏מיליון שקל בייבי: ארז טל ועלמה ז"ק: פרזנטורים של בנק הפועלים, באתר גלובס, 29 בדצמבר 2010 ענת ביין-לובוביץ', ‏בנק הפועלים נפרד גם מהפרזנטור ארז טל, באתר גלובס, 30 בנובמבר 2016 סיון שור, עכבר העיר, "בטוח או ביטוח": הכנה מלחיצה לשולחן החג, באתר הארץ, 1 בספטמבר 2013 לילך וולך‏, ב"ברוורס" ארז טל ממציא את הפורמט הכי חשוב שימציא - את עצמו, באתר וואלה, 11 באוקטובר 2014 אורי בלאו, החשבונות של ארז טל בבנק בשווייץ נחשפים, באתר TheMarker‏, 17 בפברואר 2015 רן בוקר, המסך יורד: להתראות ערוץ 2, שלום 12 ו-13, באתר ynet, 1 בנובמבר 2017 רן בוקר, רשמית: בר רפאלי וארז טל ינחו את אירוויזיון 2019, באתר ynet, 25 בינואר 2019 דסק קשת 12, ‏הפתעת ענק: ארז טל הוא המפורסם בתחפושת הטווס, באתר ‏מאקו‏, 16 בינואר 2023 גיל משעלי, ‏עידו רוזנבלום, שירי מימון, אילנית לוי ואבי נוסבאום מצטרפים ל"רואים את הקול", באתר ‏מאקו‏, 28 בספטמבר 2022 "קצת התרחקנו": ארז טל חושף את טיב יחסיו עם האקסית מרב מיכאלי, באתר מעריב אונליין, 4 באפריל 2023